Wikiloc - 66. Senderisme en tren. Camí de Walter Benjamin. De Portbou a Banyuls de la Marenda pel Querroig (100 Cims)
Senderisme en tren
Senderisme en tren on Wikiloc
66. Senderisme en tren. Camí de Walter Benjamin. De Portbou a Banyuls de la Marenda pel Querroig (100 Cims) on Wikiloc

2a Cruïlla important. Anem a la dreta amunt amb un pi davant

Coll de Rumpisó

Coll del Bast. Plafó informatiu. Asfalt. Anem entre vinyes

Cruïlla important (anem a dreta en baixada a tocar d'una casa)

Estació de Banyuls de la Merenda (SNCF)

Estació de Portbou (R)

Fonda França

Font del Bana

Hotel de Ville. Inici del GR-10

Memorial Walter Benjamin

Pic de Querroig (100 cims)

Plafó Reflexions Walter Benjamin 1

Plafó Reflexions Walter Benjamin 2

Plafó Reflexions Walter Benjamin 3

Platja de Portbou

66. Senderisme en tren. Camí de Walter Benjamin. De Portbou a Banyuls de la Marenda pel Querroig (100 Cims) - Wikiloc
LA TRAVESSA Excursió que invita tant a caminar com al pensament sobre els horrors de la guerra gràcies a una ruta transfronterera que segueix les passes del filòsof alemany Walter Benjamin en la seva fugida de la França ocupada cap a Estats Units el 1940 entre Portbou (Alt Empordà) i Banyuls de la Marenda (Rosselló). La travessada la farem en el sentit invers que no la va fer el mateix Benjamin, al revés també del sentit que segueix una ruta que organitza cada setembre l’ajuntament de Portbou. Val a dir que per raons organitzatives, la ruta feta per l’ajuntament de Portbou va a través del Pantà i no del corriol que passa per Mas Budellers, ruta aquesta última senyalitzada amb els punts morats característics d’aquesta travessa i que nosaltres sí que seguim íntegrament. Des del coll de Rumpisó paga molt la pena apartar-se de la ruta original a fi de pujar el cim del Querroig, un 100 Cims de la FEEC. Cal distingir el cim del Querroig (637m), cota on hi ha un vèrtex, amb la Torre de Querroig (650m), punt més alt on hi ha les restes d'un castell circular. A W. Benjamin, en arribar a Portbou se li va denegar l’asil i se li va comunicar que l’endemà seria repatriat de nou a França. Aquella mateixa nit va morir a l’antiga pensió França on s’allotjava. Les causes de la seva mort no estan del tot clares. Hi ha teories que indiquen que es va suïcidar amb una sobredosi de morfina. Altres teories parlen d’un assassinat perpetrat per agents estalinistes. La tomba de Walter Benjamin no s’ha trobat mai, però al cementiri de Portbou podem visitar una làpida en el seu record. A l’entrada, es va erigir l’any 1994 el monument en el seu record “Passatges”, de l’artista israelià Dani Karavan. ELS SENDERS Trobarem senyals tant a la pujada com a la baixada així com indicadors verticals en bona part de les cruïlles. No són marques de senders homologats (SL, PR, GR) sinó itineraris marcats per altres institucions que no són ni la FEEC a Catalunya ni de la FFRandonnée (Federation Française de la Randonnée Pedestre). PR-CER13: sender local de Cervera que uneix aquesta població amb el coll de la Farella, i el Querroig i que seguirem en gran part de la nostra excursió. PR-CER17: sender circular que va pel Puig Cervera, el coll de Belitres i el coll de la Farella. PR-BAN10 “A saute Montagne” sender de petit recorregut que uneix Banyuls amb el coll del Rumpissó. Coincidirem amb el camí entre el coll de Querroig i el Puig Joan. ELS TRENS - ESTACIÓ DE SORTIDA: Portbou (Rodalies). Gran estació internacional amb una bella marquesina de ferro. Forma part de la mateixa ruta Walter Benjamin. Una bona raó per iniciar la ruta des de Portbou i no des de Banyuls és la combinació de trens entre aquestes poblacions. Si fem l’excursió agafant el tren d’anada i tornada en un sol dia hem de matinar moltíssim per arribar a temps a Cervera de la Marenda per connectar amb un tren francès que ens portaria a Banyuls a una hora adequada com per a iniciar l’excursió. Tot i així caldria ‘resar’ per a que els trens de Renfe arribessin a punt, atès que només disposaríem de 4min per canviar de tren. - ESTACIÓ D’ARRIBADA: Banyuls de la Marenda/Banyuls sur Mer (SNCF). Entre Portbou i Banyuls encara es troba l'estació internacional de Cervera de la Marenda (Cerbère). Podeu consultar tots els horaris a: - Rodalies de Catalunya - SNCF